Physella acuta

Physella acuta — від прэснаводных бруханогіх малюскаў сямейства . Відавая назва acuta перакладаецца з лацінскай як «востры».

 Распаўсюджанне 
Радзімай віду з’яўляецца Паўднёвая Еўропа і Паўночная Афрыка. У многіх краінах Еўропы (напрыклад Вялікабрытанія, Данія, Польшча, Беларусь і інш.) лічыцца інвазіўным. Апісаны від Physa heterostropha (Say, 1817), што сустракаецца на ўсходзе ЗША (Мэрыленд, Нью-Джэрсі, Тэнэсі і Вірджынія) і на Кубе, цяпер лічыць малодшым сінонімам P. acuta. Завезены ў Чылі.

Жыве ў прэснаводных рэках, ручаях, азёрах, сажалках і балотах. Часта сустракаецца ў антрапагенных вадаёмах, у выкідах цёплай вады з электрастанцый і ў некаторых рэках, але вельмі рэдка і нешматліка ў гліністых сажалках. Ён можа добра выжыць у часовых суровых умовах (экстрэмальныя тэмпературы і забруджванне вады), калі яны недаўгавечныя.

 Апісанне 
Левазакручаная ракавіна, даўжынёй 8-16 мм, дыяметрам 5-9 мм, з не занадта выпуклымі, авальна-падоўжанымі, тонкімі, гладкімі віткамі, злёгку бліскучымі і празрыстымі, з блізка размешчанымі лініямі росту, без прыкметных спіральных ліній. Віткі раўнамерна і хутка растуць, жаўтлявага адцення. Верх ракавіны кароткі, выразна выяўлены. У цалкам палаваспелых асобін губа ракавіны белага колеру.

Цела слімака чорнае або цёмна-шэрае з фіялетавым адценнем. Мантыя пакрыта залацістымі плямамі, якія бачныя скрозь панцыр. Антэны шэрыя, амаль празрыстыя. Вочы маленькія і чорныя.

 Спосаб жыцця 
Тыповае асяроддзе пражывання віду — неглыбокія і цёплыя стаячыя або павольна бягучыя вадаёмы з глеістай або пясчанай глебай і пышнай расліннасцю. Добра пераносіць перыядычнае пагаршэнне параметраў вады. У многіх вадаёмах паспяхова суіснуе з іншымі відамі слімакоў. Харчуецца пераважна дэтрытам і зялёнымі водарасцямі, а таксама дыятомавымі водарасцямі. Яйцы памерам 0,8-1 × 0,5 мм, у колькасці 20-400 (звычайна менш за 50) штук, адкладаюцца ў падоўжаныя коканы. Пры спрыяльных умовах маладняк вылупляецца праз 20 дзён. Спеюць праз 17-18 дзён. За год бывае 2 пакаленні.

 Крыніцы 

 Спасылкі 

 Physa acuta at AnimalBase taxonomy, short description, distribution, biology, status (threats), images
 https://web.archive.org/web/20071007012447/http://www.aquarium-kosmos.de/inhalt/50/blasenschnecken-physella-acuta

Катэгорыя:Жывёлы, апісаныя ў 1805 годзе
Катэгорыя:Лёгачныя малюскі